**OPĆINA JELENJE**

**OPĆINSKO VIJEĆE**

**Odbor za proračun i financije**

**ZA: Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 17. sjednice Odbora za proračun i financije**

održane 19. lipnja 2024. u općinskoj vijećnici Općine Jelenje, Dražice, Dražičkih boraca 64

**Nazočni članovi Odbora:**

1. Robert Maršanić
2. Mark Kovačić, član
3. Dobrila Vlastelica, član

**Ostali nazočni:**

Martina Perhat, pročelnica Jedinstvenog upravnog odjela

Sjednica je započela u 7:30 sati

Predsjednik Odbora otvara sjednicu, konstatira da su sjednici prisutni svi članovi Odbora čime su ispunjeni uvjeti iz članka 9. Poslovnika o radu Odbora te predlaže sljedeći

**DNEVNI RED**

1. Usvajanje Zapisnika sa 16. sjednice Odbora za proračun i financije
2. Prijedlog prvih Izmjena i dopuna Programa utroška sredstava šumskog doprinosa Općine Jelenje za 2024. godinu
3. Prijedlog prvih Izmjena i dopuna Programa javnih potreba u kulturi, obrazovanju i religiji Općine Jelenje za 2024. godinu
4. Prijedlog prvih Izmjena i dopuna Programa javnih potreba u socijalnoj skrbi i zdravstvu Općine Jelenje za 2024. godinu
5. Prijedlog prvih Izmjena i dopuna Programa održavanja komunalne infrastrukture na području općine Jelenje za 2024. godinu
6. Prijedlog prvih Izmjena i dopuna Programa građenja komunalne infrastrukture na području općine Jelenje za 2024. godinu
7. Prijedlog prvih Izmjena i dopuna Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2024. godinu
8. Prijedlog prvih Izmjena i dopuna Programa javnih potreba u sportu Općine Jelenje za 2024. godinu
9. Prijedlog prvih Izmjena i dopuna Proračuna Općine Jelenje za 2024.
10. Prijedlog Odluke o 6. Izmjenama i dopunama Odluke o sufinanciranju troškova boravka djece rane i predškolske dobi s područja Općine Jelenje u privatnom dječjem vrtiću „Grobnički tići“ Podhum i drugim vrtićima s područja drugih jedinica lokalne samouprave („Službene novine Općine Jelenje“ broj 13/18, 29/20, 35/20, 39/21, 55/23, 60/23)
11. Prijedlog Odluke o obavljanju djelatnosti trgovine na malo izvan prodavaonica na području općine Jelenje
12. Prijedlog Odluke o davanju na korištenje i u zakup javnih površina i zemljišta u vlasništvu Općine Jelenje
13. Prijedlog Odluke o participiranju Oporbe u tiskovinama i emisijama koje financira Općina Jelenje

Predloženi dnevni red JEDNOGLASNO je usvojen.

**Ad.1.) Usvajanje Zapisnika sa 16. sjednice Odbora za proračun i financije**

Članovi Odbora konstatiraju da im je Zapisnik sa posljednje sjednice već prethodno predočen te da su elektroničkim putem izrazili svoju suglasnost sa tekstom. Budući da nema daljnjih primjedbi, članovi Odbora jednoglasno donose sljedeći

**ZAKLJUČAK**

**Verificira se Zapisnik sa 16. sjednice Odbora za proračun i financije održane 11. ožujka 2024.**

**Ad.2.) Prijedlog prvih Izmjena i dopuna Programa utroška sredstava šumskog doprinosa Općine Jelenje za 2024. godinu**

Predsjednik odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja otvara raspravu.

Budući da nema daljnjih pitanja predsjednica Odbora zatvara raspravu te članovi Odbora JEDNOGLASNO donose sljedeći

**ZAKLJUČAK**

**Daje se pozitivno mišljenje na Prijedlog prvih Izmjena i dopuna Programa utroška sredstava šumskog doprinosa Općine Jelenje za 2024. godinu**

**Ad.3.)** **Prijedlog prvih Izmjena i dopuna Programa javnih potreba u kulturi, obrazovanju i religiji Općine Jelenje za 2024. godinu**

Predsjednik odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja otvara raspravu. Gđa. Vlastelica postavlja upit vezan za smanjenje iznosa za OŠ Jelenje Dražice. Pročelnica pojašnjava da je iznos uglavnom prebačen na drugu stavku uslijed tehničkog preslagivanja proračuna, a vezano za školsku dvoranu.

Budući da nema daljnjih pitanja predsjednik Odbora zatvara raspravu te članovi Odbora JEDNOGLASNO donose sljedeći

**ZAKLJUČAK**

**Daje se pozitivno mišljenje na Prijedlog prvih Izmjena i dopuna Programa javnih potreba u kulturi, obrazovanju i religiji Općine Jelenje za 2024. godinu**

**Ad.4.) Prijedlog prvih Izmjena i dopuna Programa javnih potreba u socijalnoj skrbi i zdravstvu Općine Jelenje za 2024. godinu**

Predsjednik odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja otvara raspravu. Gosp. Maršanić postavlja upit vezan za status projekta Zaželi u jelenju. Pročelnica pojašnjava da su upravo u fazi intervjuiranja kanditatkinja za zaposlenje te da prikupljaju dokumentaciju za potencijalne korisnike.

Budući da nema daljnjih primjedbi i upita, članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog prvih Izmjena i dopuna Programa javnih potreba u socijalnoj skrbi i zdravstvu Općine Jelenje za 2024. godinu**

**Ad.5.) Prijedlog prvih Izmjena i dopuna Programa održavanja komunalne infrastrukture na području općine Jelenje za 2024. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja otvara raspravu. U raspravi sudjeluju svi članovi.

Budući da nema daljnjih primjedbi i upita, članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na** **Prijedlog prvih Izmjena i dopuna Programa održavanja komunalne infrastrukture na području općine Jelenje za 2024. godinu**

**Ad.6.)** **Prijedlog prvih Izmjena i dopuna Programa građenja komunalne infrastrukture na području općine Jelenje za 2024. godinu**

**7. Prijedlog prvih Izmjena i dopuna Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2024. godinu**

**8. Prijedlog prvih Izmjena i dopuna Programa javnih potreba u sportu Općine Jelenje za 2024. godinu**

Predsjednik odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja otvara raspravu. Gđa. Vlastelica postavlja upit vezan za lokaciju autobusne stanice u Podhumu, na što pročelnica pokazuje istu na Geoportalu. Gosp. Kovačić postavlja upit vezan za rezultate natječaja za NC 0134, na što pročelnica pojašnjava da rezultati još nisu izašli, međutim a je po inicijalnoj listi Općina dosta nisko rangirana te da je od 30 milijona sredstava za alokaciju pristiglo projekata u daleko većoj vrijednosti od 260 milijuna slijedom čega je upitno i da li će sve Općine sa 100 bodova ostvariti financiranje.

U raspravi sudjeluju svi članovi. Budući da nema daljnjih primjedbi i upita, članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog prvih Izmjena i dopuna Programa građenja komunalne infrastrukture na području općine Jelenje za 2024. godinu**

**Ad.7.) Prijedlog prvih Izmjena i dopuna Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2024. godinu**

**8. Prijedlog prvih Izmjena i dopuna Programa javnih potreba u sportu Općine Jelenje za 2024. godinu**

Predsjednik odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja otvara raspravu. Gosp. Maršanić postavlja upit vezan za VI. Izmjene i dopune prostornog plana. Pročelnica pojašnjava da se ne planiraju suštinske izmjene već da je, sukladno mišljenjima stručnjaka, odluku svrsishodnije nasloviti na izmjene nego na transformacija, ukoliko zbog programskih rješenje bude bilo potrebno usklađivati tekst odredbi. Radi se zapravo o transformaciji postojećeg analognog plana u digitalni oblik, za što Ministarstvo daje sredstva u pozivu.

U raspravi sudjeluju svi članovi. Budući da nema daljnjih primjedbi i upita, članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog prvih Izmjena i dopuna Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2024. godinu**

**Ad.8.) Prijedlog prvih Izmjena i dopuna Programa javnih potreba u sportu Općine Jelenje za 2024. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja otvara raspravu.

U raspravi sudjeluju svi članovi. Budući da nema daljnjih primjedbi i upita, članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog prvih Izmjena i dopuna Programa javnih potreba u sportu Općine Jelenje za 2024. godinu**

**Ad.9.) Prijedlog prvih Izmjena i dopuna Proračuna Općine Jelenje za 2024.**

Predsjednik odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja otvara raspravu. Gosp. Maršanić zahvaljuje na dostavljenom uvodnom obrazloženju načelnika iz kojeg su vidljive brojne aktivnosti na kojima općina radi. Gosp. Kovačić postavlja upit vezan za projekt Aglomeracije i projekt tzv. Kućanske zajednice. Pročelnica pojašnjava statuse i razloge odgode planiranog javnog poziva te navodi da su u kontinuiranom kontaktu sa Gradom Rijeka oko planiranih aktivnosti i dopunjavanja potrebne dokumentacije, a da bi do jeseni trebao biti gotov i izvedbeni projekt. Gđa Vlastelica postavlja upit oko novog projekta objekta na Trnovici. Pročelnica pojašnjava da rade na vanjskom izvoru financiranja budući da su vezano za smještaj nedostajućih kadrova dobili i upite Grada Rijeke i upite od strane Županije, a ovaj objekt ima u cijelosti riješena imovinskopravna pitanja, što sa mnogim drugim objektima nije slučaj.

U raspravi sudjeluju svi članovi. Budući da nema daljnjih primjedbi i upita, članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog prvih Izmjena i dopuna Proračuna Općine Jelenje za 2024.**

**Ad.10.) Prijedlog Odluke o 6. Izmjenama i dopunama Odluke o sufinanciranju troškova boravka djece rane i predškolske dobi s područja Općine Jelenje u privatnom dječjem vrtiću „Grobnički tići“ Podhum i drugim vrtićima s područja drugih jedinica lokalne samouprave („Službene novine Općine Jelenje“ broj 13/18, 29/20, 35/20, 39/21, 55/23, 60/23)**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica ističe da je situacija takva kakva je, troškovi rastu, posebice pritisak na dizanje plaća odgojiteljicama u svim općinama riječkog prstena, o čemu da su također u kontinuiranom kontaktu s drugim općinama i gradovima. Jasno je da je posljedica dizanja plaća u čitavom javnom sektoru i zahtjev odgojiteljica da im se plaće u stanovitoj mjeri usklade s navedenim, a u konačnici bi se to prelilo na roditelje. Kako bi se roditelje ipak rasteretilo od dodatnih troškova, predlaže se podizanje udjela u sufinanciranju. Nakon uvodnog izlaganja otvara raspravu.

U raspravi sudjeluju svi članovi. Budući da nema daljnjih primjedbi i upita, članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Odluke o 6. Izmjenama i dopunama Odluke o sufinanciranju troškova boravka djece rane i predškolske dobi s područja Općine Jelenje u privatnom dječjem vrtiću „Grobnički tići“ Podhum i drugim vrtićima s područja drugih jedinica lokalne samouprave („Službene novine Općine Jelenje“ broj 13/18, 29/20, 35/20, 39/21, 55/23, 60/23)**

**Ad. 11.) Prijedlog Odluke o obavljanju djelatnosti trgovine na malo izvan prodavaonica na području općine Jelenje**

Predsjednik Odbora poziva pročelnicu da iznese uvodno izlaganje. Nakon uvodnog izlaganja otvara raspravu. Pročelnica navodi da je interes za obavljanjem takve trgovine zasad iznimno nizak pa ova odluka ne predstavlja značajnu stavku za proračun, no zakonska je obveza materiju regulirati i uskladiti s odredbama zakona.

U raspravi sudjeluju svi članovi. Budući da nema daljnjih primjedbi i upita, članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Odluke o obavljanju djelatnosti trgovine na malo izvan prodavaonica na području općine Jelenje.**

**Ad.12.) Prijedlog Odluke o davanju na korištenje i u zakup javnih površina i zemljišta u vlasništvu Općine Jelenje**

Predsjednik odbora poziva pročelnicu Jedinstvenog upravnog odjela Općine Jelenje da iznese uvodno obrazloženje. Pročelnica navodi da je obrazloženje isto kao i u prethodnoj točki.

Nakon uvodnog izlaganja otvara raspravu. U raspravi sudjeluju svi članovi. Budući da nema daljnjih primjedbi i upita, članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje Prijedlog Odluke o davanju na korištenje i u zakup javnih površina i zemljišta u vlasništvu Općine Jelenje**

**Ad.13.) Prijedlog Odluke o participiranju Oporbe u tiskovinama i emisijama koje financira Općina Jelenje**

Predsjednik Odbora čita prijedlog. Gosp. Maršanić navodi da je mišljenja da općina ne financira političke tiskovine već glasnik u kojem se objavljuju opće informacije o radu općine i životu u mjestu. Pored toga na webu se također ne iznose političke poruke već praktične informacije potrebne mještanima, informacije koje su po zakonu obvezne kao i prigodne informacije o radu općine. Stoga ne vidi razlog da se takve tiskovine politiziraju. Za političko djelovanje, pa tako i ono putem medija, svaka stranka dobiva sredstva sukladno zakonu i općim aktima općine.

U raspravi sudjeluju svi članovi. Budući da nema daljnjih primjedbi i upita, članovi Odbora JEDNOGLASNO usvajaju sljedeći

**ZAKLJUČAK**

**Daje se negativno mišljenje na Prijedlog Odluke o participiranju Oporbe u tiskovinama i emisijama koje financira Općina Jelenje.**

Sjednica je završena u 8:30 sati.

Robert Maršanić Martina Perhat

Predsjednik Odbora Zapisničar